|  |  |
| --- | --- |
|  | A képen szöveg, Betűtípus, fehér látható  Automatikusan generált leírás |

# Felhívás nemzetközi konferencián való részvételre

A Pécsi Tudományegyetem Bölcsészet- és Társadalomtudományi Kar Romológia és Nevelésszociológia Tanszéke, a Romológiai Kutatóközpont és a Wlislocki Henrik Szakkollégium szervezésében a

# 12. Romológia Konferencia

# 2024. április 24-én kerül megrendezésre

**Helyszín: 7624 Pécs, Ifjúság útja 6. D. épület 3. emelet**

A konferencia fő fókuszában a romológiai ismereteket oktató, romológiai témákat kutató magyar és külföldi intézmények állnak. Központi célja a konferenciának, hogy ezen intézmények bemutatkozhassanak, egymás munkáját jobban megismerhessék, a meglévő szakmai kapcsolatokat elmélyíthessék és újakat építhessenek.

A közös szakmai gondolkodás elengedhetetlen a romológiai kutatások és oktatási tartalmak fejlesztésére.

A romológiai ismereteket oktató, romológiai témákat kutató intézmények képviselőin túl a konferenciára várjuk mindazok jelentkezését (oktatók, kutatók, hallgatók, szakkollégisták, gyakorlati szakemberek, közoktatásban dolgozó pedagógusok stb.), akik a romológia területén a megjelölt tématerületek valamelyikéhez kapcsolódóan végeznek kutatásokat. Továbbá várjuk azon előadásokat is, melyek szintén a romológia területén megjelölt tématerületek valamelyikéhez kapcsolódóan ismertetnek pl. pedagógiai vagy egyéb gyakorlatokat, programokat stb. Az alább jelölt bírálati szempontok érvényesülnek minden benyújtott absztrakt esetében.

A konferencia a Romológiai Kutatóközpont műhelyeinek diszciplináris területeihez kapcsolódóan vár előadásokat:

## társadalomtudományok

1. **nyelvészet**
2. **nevelésszociológia**

.

A konferenciára egy releváns kutatási témát vagy résztémát röviden bemutató (1300-1500 karakter hosszú és 3-5 kulcsszót is tartalmazó) absztrakttal és jelentkezési lappal lehet jelentkezni **2024. március 15. éjfélig** az alábbi linken: <https://romologiakonferencia.pte.hu/content/regisztracio>

A kulcsszavakhoz segítséget nyújthat az OPKM tezaurusza: <http://opac.opkm.hu/pages/modules/opac/opac.php?fn=mpt>

Felhívjuk az érdeklődők figyelmét, hogy a konferenciára magyar és angol nyelvű absztrakttal és előadással is lehet jelentkezni.

**Részvételi formák:**

* előadás nélküli résztvevő
* szekció előadás magyar vagy angol nyelven (15 perc előadás 5 perc vita)
* szimpózium előadás (60 perc előadás, 20 perc vita)
* tudományos poszter előadás

**A XII. Romológus Konferencia elnöke:** Dr. habil. Cserti Csapó Tibor

**A konferencia programbizottsága:** Prof. Dr. Forray R. Katalin, Dr. habil. Híves-Varga Aranka, Dr. Andl Helga, Dr. Beck Zoltán, Dr. Lakatos Szilvia, Trendl Fanni

**A konferencia szervezőbizottsága:** Dr. habil. Cserti Csapó Tibor, Dr. Lakatos Szilvia, Dr. Andl Helga, Csovcsics Erika, Horváth Gergely

A konferenciával kapcsolatos további információk a <https://romologiakonferencia.pte.hu/>

honlapon lesznek elérhetőek, valamint a [lakatos.szilvia@pte.hu](mailto:lakatos.szilvia@pte.hu) e-mail címre várjuk a konferenciával kapcsolatos további kérdéseket.

**A konferencia részvétel ingyenes.**

**Az absztraktok bírálatának szempontjai:**

Minden szempontra 0-5 pont adható. Összesen 30 pont adható.

1. Illeszkedés a konferencia témáihoz
2. Az elméleti keret kidolgozottsága
3. A vizsgálni kívánt kérdések és célok megfogalmazása
4. Alkalmazott módszerek
5. Elméleti, gyakorlati jelentőség
6. Általános minőség, szerkezet, stílus

**A program a PTE BTK „Konferenciaszervezés támogatása”**

***2024.* pályázat keretében valósul meg.**